**COLEGIUL ECONOMIC „GEORGE BARIŢIU“** 

Sibiu, str. Oituz, nr. 31

tel.: 0269/42.42.38; fax: 0269/23.28.42

#  e-mail: liceuleconomic@yahoo.com

**PROIECTE ERASMUS+ (2020-2022)**

**REGULAMENT DE RECRUTARE A PARTICIPANȚILOR**

Prezentul ***Regulament de recrutare a participanților*** urmărește realizarea unei selecții transparente și obiective a participanților la proiectele europene Erasmus+ aprobate de ANPCDEFP și finanțate prin fonduri de la Uniunea Europeană pentru perioada 2020-2022. Pentru a da acces în egală măsură elevilor, profesorilor și personalului auxiliar la implicare în aceste proiecte al căror scop principal este schimbul de bune practici pe diferite teme și domenii de interes, s-a elaborat următorul regulament de ordine interioară cu privire la selecția participanților, regulament care prevede:

1. Constituirea unei ***Comisii de recrutare a participanților la proiectele Erasmus+*** care să cuprindă cel puțin 3 membrii care fac parte din echipele de proiect sau din Comisia de proiecte europene din cadrul colegiului:
* Președinte: director Roșca Daniela Laurenția Cornelia
* Membru: prof. Răulea Mihaela (coordonator proiecte; responsabil al Comisiei de proiecte europene)
* Membru: prof. Hălmaciu Cristina (membru al Comisiei de proiecte europene)
1. **Informarea elevilor, profesorilor și a personalului auxiliar** despre proiectele Erasmus+ aprobate la nivelul colegiului astfel:
* printr-o **Prezentare Power Point (Proiecte Erasmus+KA2- CEGB)** distribuită elevilor și profesorilor prin e-mail/ aplicații media/ în Google Classroom;
* prin intermediul **paginii web a colegiului**;
* prin amenajarea unui **colț destinat proiectelor Erasmus+ și eTwinning** pe holul colegiului.
1. **Stabilirea criterilor de selecție a elevilor și a cadrelor didactice** dornice să participe la activitățile de proiect, criterii care să dea tuturor oportunități egale de participare fără a se ține seama de sex, vârstă, religie, etnie, dizabilități, statut social, situația financiară, convingeri politice, etc. Criteriile vor fi făcute cunoscute tuturor elevilor și cadrelor didactice din colegiu în Google Classroom, prin e-mail/ aplicații media și prin expunerea lor la avizierele colegiului.
2. **Elaborarea *Formularului de înscriere*** atât pentru elevi cât și pentru profesori și facilitarea accesării acestuia în Google Classroom, prin e-mail/ aplicații media și prin expunerea lor la avizierele colegiului.
3. **Elaborarea *Chestionarului de selecție*** atât pentru elevi cât și pentru profesori și facilitarea accesării acestuia în Google Classroom, prin e-mail/ aplicații media și prin expunerea lor la avizierele colegiului.
4. **Crearea unei clase în Google Classroom** al cărui **cod va fi făcut public** în vederea încărcării de către elevi și profesori a documentelor necesare înscrierii și de unde pot fi accesate toate documentele informative privind participarea la proiectele Erasmus+ în cadrul colegiului.
5. **Elevii și profesorii** dornici să se implice în activitățile de proiect **vor încărca în Google Classroom** documentele indicate **(*Chestionarul de selecție*** și ***Formularul de înscriere*) folosind codul de acces** juja4hu  **până la data de 29 octombrie 2020,** respectiv **3 noiembrie 2020** (pt. Proiectul Sustainable Table for Multiculturalism and Inclusion).
6. ***Chestionarul de selecție*** și ***Formularul de înscriere*** vor fi **analizate** **de** către **Comisia de recrutare a participanților la proiectele Erasmus+.**
7. În urma **interviului** pe care elevii și profesorii îl vor avea **cu Comisia de recrutare a participanților la proiectele Erasmus+, se vor întocmi liste cu elevii și profesorii participanți în fiecare dintre proiecte** și vor fi **făcute publice** în cadrul colegiului atât **în Google Classroom** cât **și la avizierele colegiului.** În cazul în care numărul persoanelor interesante este mai mare decât cel necesar, **se vor întocmi și liste de rezervă** cu elevii și profesorii dornici să se implice în eventualitatea vacantării unui loc din motive medicale sau de altă natură.